CELEX: 62015TN0560
Language: mt
Date: 2015-09-28 00:00:00
Title: Kawża T-560/15: Appell ippreżentat fit-28 ta’ Settembru 2015 minn LM mid-digriet mogħti mit-Tribunal għas-Servizz Pubbliku fl-14 ta’ Lulju 2015 fil-Kawża F-109/14, LM vs Il-Kummissjoni Ewropea

14.12.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 414/32
            
         Appell ippreżentat fit-28 ta’ Settembru 2015 minn LM mid-digriet mogħti mit-Tribunal għas-Servizz Pubbliku fl-14 ta’ Lulju 2015 fil-Kawża F-109/14, LM vs Il-Kummissjoni Ewropea
   (Kawża T-560/15)
   (2015/C 414/42)
   Lingwa tal-kawża: it-Taljan
   
      Partijiet
   
   
      Appellanti: LM (Ispra, l-Italja) (rappreżentant: L. Ribolzi, avukat)
   
      Partijiet oħra fil-proċedura: Il-Kummissjoni Ewropea
   
      Talbiet
   
   L-appellanti titlob li l-Qorti Ġenerali jogħġobha:
   
               —
            
            
               tannulla d-digriet appellat.
            
         
      Aggravji u argumenti prinċipali
   
   Dan l-appell huwa ppreżentat kontra d-digriet tat-Tribunal għas-Servizz Pubbliku tal-14 ta’ Lulju 2015 (Kawża F-109/14) li ċaħad bħala manifestament infondat rikors intiż sabiex il-Kummissjoni tiġi kkundannata tħallas lill-appellanti, bħala l-pensjoni ta’ superstiti li minnha hija tibbenefika, 35 % tal-ammont tal-pensjoni tal-irtirar riċevuta mill-ex konjuġi tagħha fid-data tal-mewt tiegħu.
   Insostenn tat-talbiet tagħha, l-appellanti ssostni li t-Tribunal għas-Servizz Pubbliku ma eżaminax it-talba għal żieda tal-pensjoni abbażi tal-Artikolu 25 tad-Dikjarazzjoni Universali tad-Drittijiet tal-Bniedem kif ukoll tat-Trattat ta’ Lisbona li jirrikonoxxi d-dritt tal-anzjani li jgħixu ħajja dinjituża u indipendenti u li jipparteċipaw fil-ħajja soċjali u kulturali.